Аԥсны 150 инареиҳаны азакәанеилагарақәа аадырԥшит 2023 шықәса иаалагазар
12:34 07.08.2023 (ирҿыцуп: 15:05 07.08.2023)
© Sputnik / Томас ТхайцукПрокуратура
© Sputnik / Томас Тхайцук
Ииасыз ашықәс иара абри аамҭазы 107 еилагара ҟаҵан, 2023 шықәсазы аасҭа 46 рыла еиҵан.
АҞӘА, нанҳәа 7 – Sputnik. Аԥсны апрокуратура аусбарҭақәа 2023 шықәса раԥхьатәи азбжазы иаадырԥшит 153 закәанеилагара ҳәа иҳәеит Апрокуратура хада аколлегиа аилатәараҿы апрокурор хада актәи ихаҭыԥуаҩ и.н. Даур Амҷба.
Иара иажәақәа рыла абри аамҭазы 75 усцәыргара мҩаԥган. Урҭ рҟынтәи фҩык атәылауаа алеишәатә ҭакԥхықәра иаҵаркын, 49 ҿагылара ҟаҵан, 15-ҩык агәҽанҵара рыҭан асеиԥш азакәан аилагара шалмыршалатәу азы, ашшаԥхьыӡқәа фбаа аӡбарҭахь инашьҭын.
Апрокуратура хада апроцессуалтә ӡбаразы азакәанԥҵара анагӡара ахылаԥшраз Аусбарҭа Аусҭҵаараз аусбарҭахь агәаҭарақәа рматериалқәа ҩба нанашьҭит.
Актәи ашқәсбжазы апрокурортә зхьаԥшра иалҵшәаны абиуџьет иазырхынҳәын 28,3 миллион мааҭ. Ари 22,1 миллион рыла еиҵоуп 2022 шықәсазы аасҭа.